ขอโทษนะครับพอดีผมกับแฟนมีเพศสัมพันธ์กันแฟนกินยาคุมกำเนิดมา5 เดือนแล้วครับแต่ครั้งนี้พลาดถุงยางขาดพร้อมกับวันนี้เป็นเม็ดที่23 (แบบ28เม็ด) อยากทราบว่าถ้ากินยาคุมฉุกเฉินจะมีผลอย่างไรครับ
สวัสดีค่ะ หากได้ทานยาคุมกำเนิดต่อเนื่องมา 5 เดือนแล้ว และที่ผ่านมาได้ทานยาคุมกำเนิดอย่างถูกต้อง ได้แก่ ยายังไม่หมดอายุหรือเสื่อมสภาพ ทานยาทุกวันไม่มีวันที่ลืมทาน ทานยาในเวลาใกล้เคียงกันในแต่ละวัน ไม่มีอาเจียนหรือท้องเสียร่วม ไม่ได้ทานยาบางชนิดร่วมด้วย เป็นต้น ยาคุมก็จะสามารถช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ประมาณ 0.3% ดังนั้น โอกาสที่จะตั้งครรภ์จึงถือว่าน้อยมาก ดังนั้นจึงไม่จำเป็นต้องทานยาคุมฉุกเฉินค่ะ เพราะหากทาน อาจทำให้ได้รับผลข้างเคียงโดยไม่จำเป็น อีกทั้งยังอาจทำให้ประจำเดือนไม่มา เนื่องจากกำลังอยู่ในช่วงการทานเม็ดแป้งอยู่ นอกจากนี้ยาคุมฉุกเฉินยังอาจมีผลไปลดประสิทธิภาพของยาคุมกำเนิดลงได้ด้วย